section_heading: Na otoku
paragraph_text: Za to vrijeme u oknu Michael upita Lockea u vezi neprobojnih vrata na stropu za koje Locke priznaje da ih nije prije primijetio. Nakon toga Locke pusti Michaelu i Mr. Ekou film Dharma Inicijative Orientation i objasni im da se uvijek po dvoje ljudi nalaze na straži kako bi unosili brojeve u kompjuter. Michael zatraži da pregleda opremu na što Locke pristaje. Kasnije Eko poziva Lockea u stranu i otkriva mu još jednu rolu filma koju je otkrio dok se nalazio na drugoj strani otoka u stanici Strijela (Arrow). Locke odmota dio trake filma i prepozna Dr. Marvina Candlea. Natrag u oknu Kate - uvjerena da je Wayneov duh nekako opsjeo Sawyerovo tijelo - priznaje na glas da ga je ubila nakon što je saznala da je on njezin biološki otac. Nakon tog priznanja, Sawyer se budi, a njegovi komentari otkrivaju da je čuo svaku riječ koju je Kate izgovorila. Kate mu pokaže okno nakon čega njih dvoje odu prošetati vani. Dok šetaju džunglom, crni konj se ponovno pojavljuje. Sawyer također kaže da vidi konja. Kate mu prilazi, podraga ga i nakon nekoliko trenutaka konj odlazi natrag u džunglu. U međuvremenu Eko i Locke postave traku filma iz Biblije u projektor te pogledaju onaj dio glavnog filma koji nedostaje. U njemu Dr. Candle proširuje svoja objašnjenja oko upozorenja za kompjuter i činjenicu da se isti mora koristiti isključivo u svrhu unošenja brojeva. Također napominje da premda zbog izolacije stanice Labud oni koji koriste kompjuter mogu doći u napast komunicirati s vanjskim svijetom to ne smiju učiniti, jer bi bilo kakva upotreba kompjutera van svoje svrhe mogla dovesti do novog "incidenta". Dok pregledava kompjutersku opremu Michael začuje čudan zvuk iz kompjutera. Čini se da kompjuter prima poruke. Kada Michael utipka svoje ime na ekran, dolazi mu poruka: "Tata?"